***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/30-12/2023.

***Jegyzőkönyv***

***Készült***: Nóráp Község Önkormányzat képviselő-testületének 2023. augusztus 4-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Az egyes szociális ellátások helyi szabályairól szóló 4/2021. (V.31.) önkormányzati rendelet módosítása
2. Falunapi programmal kapcsolatos megbeszélés

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Az egyes szociális ellátások helyi szabályairól szóló 4/2021. (V.31.) önkormányzati rendelet módosítása**

**Előadó:** **Horváth József Csaba polgármester**

**Horváth József Csaba polgármester**  megállapította, hogy a napirend anyagát a képviselők a meghívóval együtt kézhez kapták. Kérte a véleményeket, javasolta a rendelet-módosítás elfogadását. Kiegészítésként elmondta, hogy augusztusban esedékes a tanévkezdési támogatások kifizetése, ezért is volt fontos a rendelet módosítása.

Hozzászólás nem volt, a képviselők a kiküldött rendelettervezettel egyetértettek.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi rendeletet alkotta:

**Nóráp Község Önkormányzata Képviselő-testületének 11/2023. (VIII. 5.) önkormányzati rendelete**

**az egyes szociális ellátások helyi szabályairól szóló 4/2021. (V.31.) önkormányzat rendelet módosításáról**

(A rendelet és egységes szerkezete a jegyzőkönyv 4. melléklete)

**2.) Falunapi programmal kapcsolatos megbeszélés, vegyes ügyek**

**Előadó: Horváth József Csaba polgármester**

**Horváth József Csaba polgármester**  tájékoztatta a képviselőket, hogy sikerült további támogatások szerezni a falunapi rendezvényhez, ismertette a támogatókat.

A képviselőkkel részletesen egyeztették a falunapi program előkészületi munkáit, a falunap programjait, az egyes programok kezdő időpontjait, egyeztették az egyes programok felelőseit.

A meghívó – tervezet elkészítését a polgármester vállalta.

A polgármester tájékoztatta a képviselőket, hogy megkereste a Cetin Zrt-t – aki az önkormányzat tulajdonát képező ingatlanon elhelyezett átjátszóállomás üzemeltetője, - az ügyben, hogy a jövő évi bérleti díjat – az önkormányzat nehéz anyagi helyzetére tekintettel – ez évben utalják át. A bérlő kifejezte azon szándékát, hogy megvásárolná az ingatlant bérleti díj fizetése helyett. Kérte a képviselőket, hogy felhatalmazzák tárgyalás folytatására ez ügyben, természetesen a tárgyalás után az ajánlatról a képviselő-testület dönt.

A képviselők egyetértettek a tárgyalások folytatásával.

Napirendek után a polgármester javasolta a képviselőknek – tekintettel a rövid határidőre – hétfőn 18.00 órakor ismét tartsanak képviselő-testületi ülést, melynek napirendje a tanévkezdési támogatások összegének megállapítása lenne.

A képviselők elfogadták a 2023. augusztus 7-i (18.00 órai kezdéssel ) a képviselő-testületi ülés időpontját.

Több napirend, hozzászólás nem volt, a polgármester a képviselő-testület ülését 19.00 órakor bezárta.

K.m.f.

Horváth József Csaba Kissné Szántó Mária

polgármester jegyző